PMIndiaData/PMIndiaSum huggingface dataset:
‘‘పరీక్షా పే చర్చ 2021’’ లో భాగం గా విద్యార్థుల తో, ఉపాధ్యాయుల తో, తల్లితండ్రుల తో మాట్లాడ‌నున్న‌ ప్రధాన మంత్రి

‘‘పరీక్షా పే చర్చ 2021’’ కార్య‌క్ర‌మం లో భాగం గా ప్ర‌ధాన మంత్రి శ్రీ న‌రేంద్ర మోదీ ప్ర‌పంచ‌వ్యాప్తం గా విద్యార్థులతోను, ఉపాధ్యాయులతోను, త‌ల్లితండ్రుల తోను ఆన్‌లైన్ మాధ్య‌మం ద్వారా సంభాషించ‌నున్నారు. ’’మ‌న సాహ‌సిక #ExamWarriors వారి ప‌రీక్ష‌ల కోసం సిద్ధం అవుతున్న త‌రుణం లో, ‘‘పరీక్షా పే చర్చ 2021’’ కార్య‌క్ర‌మం మ‌రోసారి ముందుకు వ‌స్తున్న‌ది; ఈ ప‌ర్యాయం ఇది పూర్తి గా ఆన్ లైన్ మాధ్య‌మం లోనే జ‌రుగ‌నుంది. దీనిలో పాలుపంచుకోవడానికి ప్ర‌పంచ‌ం అంతటా ఉన్న విద్యార్థుల‌ కు అవ‌కాశం ఉంటుంది. రండి, మ‌నం చిరున‌వ్వు మోము తోను, ఎలాంటి ఒత్తిడి కి తావు ఇవ్వ‌కుండాను ప‌రీక్ష‌ల కు స‌న్న‌ద్ధం అవుదాం. #PPC2021 ప్ర‌జాబాహుళ్యం కోరిన మీదట ‘‘ప‌రీక్షా పే చ‌ర్చా 2021’’ కార్య‌క్ర‌మం లో ఉపాధ్యాయుల కు, త‌ల్లితండ్రుల కు కూడా స్థానాన్ని ఇవ్వడం జ‌రుగుతుంది. ఇది అవడానికి గంభీరమైన విషయమే అయినప్పటికీ ఇందులో వినోద‌ భ‌రిత‌మైన‌టువంటి చ‌ర్చ చోటు చేసుకోనుంది. పెద్ద సంఖ్య ల‌లో #PPC2021 లో పాల్గొనవల‌సిందిగా నా విద్యార్థి మిత్రుల‌ కు, స్నేహశీలురైన వారి త‌ల్లితండ్రుల‌ కు, శ్ర‌మ‌ కు ఓర్చే ఉపాధ్యాయుల‌ కు నేను పిలుపునిస్తున్నాను’’ అని అనేక ట్వీట్ ల‌లో ప్ర‌ధాన మంత్రి పేర్కొన్నారు. పాఠ‌శాల విద్యార్థుల తో, క‌ళాశాల విద్యార్థుల తో ప్ర‌ధాన మంత్రి ముఖాముఖి గా భేటీ అయ్యే కార్య‌క్ర‌మం లో తొలి సంచిక ‘‘ప‌రీక్షా పే చ‌ర్చ 1.0’’ ను 2018వ సంవ‌త్స‌రం లో ఫిబ్ర‌వ‌రి 16 వ తేదీ న న్యూ ఢిల్లీ లోని తాల్ క‌టోరా స్టేడియ‌మ్ లో నిర్వ‌హించ‌డ‌ం జరిగింది. పాఠ‌శాల విద్యార్థుల తో, క‌ళాశాల విద్యార్థుల తో ఇదే త‌ర‌హా ముఖాముఖి సమావేశ కార్య‌క్ర‌మం రెండో సంచిక ‘‘ప‌రీక్ష పే చ‌ర్చ 2.0’’ ను కూడా న్యూ ఢిల్లీ లోని తాల్ క‌టోరా స్టేడియ‌మ్ లోనే 2019వ సంవ‌త్స‌రం జన‌వ‌రి 29న నిర్వ‌హించారు. ప్ర‌ధాన మంత్రి ముఖాముఖి కార్యక్రమం ‘‘ప‌రీక్షా పే చ‌ర్చ 2020’’ లో మూడో సంచిక కింద‌టి సంవ‌త్స‌రం జ‌న‌వ‌రి 20న న్యూ ఢిల్లీ లోని తాల్ క‌టోరా స్టేడియ‌మ్ లో జ‌రిగింది. అయితే, దీనిలో భాగం గా పాఠ‌శాల విద్యార్థుల తో మాత్ర‌మే ప్ర‌ధాన మంత్రి ముఖాముఖి కార్య‌క్ర‌మం సాగింది.
రైల్వే భద్రతపై భారతదేశం, జపాన్ ల మధ్య సహకారానికి ఆమోదం తెలిపిన మంత్రివర్గం

రైల్వే భద్రత అంశంపై జపాన్ తో మెమొరాండం ఆఫ్ కోఆపరేషన్ (ఎమ్ఒసి) పై సంతకాలకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది. ఈ ఎమ్ఒసి పైన ఇప్పటికే 2017 ఫిబ్రవరి లో సంతకాలయ్యాయి. ఎమ్ఒసి పై సంతకాలు జరిగినందువల్ల ఈ కింద పేర్కొన్న రంగాలలో సహకారం సాధ్యపడుతుంది: 1. రైలు మార్గ భద్రత (ఉదాహరణకు రైలు పట్టాలను అతకటం, రైలు పట్టాల తనిఖీ, ట్రాక్ సర్క్యూట్ ల వంటివి). 2. రైలు మార్గ భద్రతకు సంబంధించిన అత్యాధునిక సాంకేతిక పరిజ్ఞానం (ఆటోమేటిక్ ఇన్స్ పెక్షన్ టెక్నాలజీ వంటివి). 3. రైలు పెట్టెలు, ఇంజను ల భద్రత (ఉదాహరణకు నిర్వహణ వంటివి). 4. ఈ ఎమ్ఒసి పరిధిలోకి వచ్చే ఏదైనా ఇతర రైల్వే భద్రతకు సంబంధించిన అంశం దేనినైతే ఇరు పక్షాలు కలిసి నిర్ణయించుకొంటాయో; ఇటువంటి నిర్ణయం తీసుకొనేటప్పుడు ప్రధానంగా రైల్వే ప్రమాదాలను నివారించడాన్ని పరిగణనలోకి తీసుకొంటారు. ఇందుకోసం ప్రమాద కారణాలను విశ్లేషించడం జరుగుతుంది. భారతీయ రైల్వేలు రైల్వే రంగం లోని తాజా పరిణామాలను, విజ్ఞానాన్ని గురించి సంభాషించడానికి మరియు పంచుకోవడానికి ఈ ఎమ్ఒసి ఒక వేదికను సిద్ధం చేస్తుంది. ఈ ఎమ్ఒసి లో భాగంగా సహకరించుకొనే అంశాలలో- అ. నిపుణులను పంపించడం ఆ. కీలకమైన సిబ్బందికి జపాన్ లో శిక్షణ ఇ. సమాచారం మరియు ఉత్తమ పద్ధతుల వివరాలను ఇచ్చి పుచ్చుకోవడం ఈ. భారత ప్రభుత్వ రైల్వే మంత్రిత్వ శాఖకు చెందిన రిసర్చ్ డిజైన్ అండ్ స్టాండర్డ్స్ ఆర్గనైజేషన్ (ఆర్ డిఎస్ ఒ) కు నేషనల్ ట్రాఫిక్ సేఫ్టీ అండ్ ఎన్వైరాన్ మెంటల్ లేబొరేటరీ ఆఫ్ జపాన్ సహా ఇతర సంస్థలు, మంత్రిత్వ శాఖల తోడ్పాటుకు ఆయా దేశాల చట్టాలు, నియమ నిబంధనలకు లోబడి మార్గం సుగమం చేయడం వంటివి- భాగంగా ఉంటాయి.
కేర‌ళ లో వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రి తో మాట్లాడిన ప్ర‌ధాన మంత్రి;  సాధ్య‌మైన అన్ని ర‌కాల స‌హాయాన్నీ అందిస్తామ‌ని వెల్ల‌డి

ప్ర‌ధాన మంత్రి శ్రీ న‌రేంద్ర మోదీ కేర‌ళ లో వ‌ర‌ద ప‌రిస్థితి పై ఆ రాష్ట్ర ముఖ్య‌మంత్రి శ్రీ పినరాయీ విజయన్ తో మాట్లాడారు. “కేర‌ళ ముఖ్య‌మంత్రి శ్రీ పిన‌రాయీ విజ‌య‌న్ తో మాట్లాడాను; ఆ రాష్ట్రం లోని వివిధ ప్రాంతాల‌ లో వ‌ర‌ద‌ల కార‌ణంగా తలెత్తిన ప‌రిస్థితి పై చ‌ర్చించాను. బాధితుల‌కు చేత‌నైన అన్ని రకాల స‌హాయాన్నీ అందిస్తామ‌ని చెప్పాను. ఈ విప‌త్తు స‌మ‌యం లో కేర‌ళ ప్ర‌జ‌ల‌తో మేము భుజం భుజం క‌లిపి, అండగా నిల‌బ‌డ‌తాం” అని ప్ర‌ధాన మంత్రి పేర్కొన్నారు.
కోల్ ఇండియా లిమిటెడ్ (సిఐఎల్‌) అనుబంధ న‌ష్ట‌దాయ‌క సంస్థ‌ల్లో వేత‌న స‌వ‌ర‌ణ (2007) అమ‌లుకు, ఎగ్జిక్యూటివ్‌ల, యూనియ‌న్ల‌లో స‌భ్యులు కాని సూప‌ర్‌వైజ‌ర్ల‌కు ప‌నితీరు ఆధారిత వేత‌నం చెల్లింపున‌కు అనుమ‌తి

కోల్ ఇండియా లిమిటెడ్‌కు అనుబంధంగా ప‌ని చేస్తున్న న‌ష్ట‌దాయ‌క పిఎస్‌యుల్లో 2007 జ‌న‌వ‌రి ఒక‌టో తేదీ నుంచి అమ‌లులోకి వ‌చ్చే విధంగా 2007 సంవ‌త్స‌రం నాటి వేత‌న స‌వ‌ర‌ణ‌ను అమ‌లుప‌ర‌చాల‌న్న కార్య‌ద‌ర్శుల స్థాయి క‌మిటీ సిఫార‌సుల‌ను ప్ర‌ధాని శ్రీ న‌రేంద్ర మోదీ నాయ‌క‌త్వంలో స‌మావేశ‌మైన కేంద్ర కేబినెట్ ఆమోదించింది. ప్ర‌త్యేక ఏర్పాటు కింద దీన్ని అమ‌లుప‌రిచేందుకు సిఐఎల్‌కు అనుమ‌తి ఇచ్చారు. కాని ఇత‌ర న‌ష్ట‌దాయ‌క పిఎస్‌యుల్లో కూడా ఇదే త‌ర‌హా ప్ర‌త్యేక ఏర్పాటుకు దీన్ని ఒక మార్గ‌ద‌ర్శ‌కంగా చేసుకునే వీలుండ‌దు. ఆయా పిఎస్‌యుల్లోని ఎగ్జిక్యూటివ్‌ల‌కు, యూనియ‌న్ల‌తో సంబంధం లేని సూప‌ర్‌వైజ‌ర్ల‌కు ప‌నితీరు ఆధారిత వేత‌నాలు (పిఆర్‌పి) చెల్లించేందుకు కూడా కేబినెట్ ఆమోద‌ముద్ర వేసింది. ఆయా సంస్థ‌లు ఆర్జిస్తున్న న‌ష్టాలు మిన‌హాయించ‌గా సిఐఎల్ అనుబంధ కంపెనీలు సాధించిన‌ లాభాలు, వేరుగా సిఐఎల్ ఆర్జించిన లాభాల నుంచి ప్ర‌త్యేకంగా ఏర్పాటు చేసే నిధి నుంచి ఈ చెల్లింపులు చేయాల‌ని నిర్ణ‌యించారు. కాని ఇందుకోసం ఏర్పాటు చేసే నిధిని ఏ ఏడాదికి ఆ ఏడాది ఉప‌యోగించాల్సి ఉంటుంది. మిగిలిన సొమ్ము ఏమైనా ఉంటే దాన్ని త‌దుప‌రి ఏడాదికి బ‌దిలీ చేసే వీలుండ‌దు. అనుబంధ సంస్థ‌ల మ‌ధ్య బ‌దిలీకి అవ‌కాశం ఉన్నందు వ‌ల్ల ఎగ్జిక్యూటివ్‌ల వేత‌నాల మ‌ధ్య స‌మాన‌త్వాన్ని తీసుకువ‌చ్చేందుకు, న‌ష్ట‌దాయ‌క‌ సిపిఎస్ఇలు, సిపిఎండిఐఎల్‌ల‌లో ప‌ని చేసే ఎగ్జిక్యూటివ్‌ల నైతిక స్థైర్యాన్ని నిల‌బెట్టేందుకు ఈ చ‌ర్య ఉప‌యోగ‌ప‌డుతుంది. నేప‌థ్యం ఐదు అనుబంధ కంపెనీల‌కు ఒక హోల్డింగ్ కంపెనీగా సిఐఎల్‌ను 1975లో ఏర్పాటు చేశారు. ఇప్పుడు అనుబంధంగా ప‌ని చేస్తున్న ఏడు కంపెనీలు, సిఐఎల్ ఎగ్జిక్యూటివ్‌ల నియామ‌కం, రిక్రూట్‌మెంట్‌, పోస్టింగ్‌, కంపెనీల మ‌ధ్య బ‌దిలీలు, ఇత‌ర సిబ్బంది సంబంధిత వ్య‌వ‌హారాల‌న్నీ హోల్డింగ్ కంపెనీ సీఐఎల్ చేతిలోనే ఉంటాయి. దీని వ‌ల్ల సిఐఎల్‌కు, అనుబంధ సంస్థ‌ల‌కు ఎగ్జిక్యూటివ్‌ల‌ను ఒక సెంట్ర‌ల్ కాడ‌ర్ నుంచి ఎంపిక చేస్తారు. అంద‌రినీ హోల్డింగ్ కంపెనీ సిఐఎల్ ఉద్యోగులుగానే ప‌రిగ‌ణిస్తారు.
భార‌త‌దేశంలో సార్వజనిక ర‌వాణా మెరుగుద‌ల‌కు భార‌త‌దేశం మ‌రియు యునైటెడ్ కింగ్ డ‌మ్ కు చెందిన ‘ట్రాన్స్‌పోర్ట్ ఫ‌ర్ లండ‌న్‌’ కు మ‌ధ్య ఎంఒయు కు ఆమోదం తెలిపిన మంత్రివ‌ర్గం

భార‌త‌దేశంలో సార్వజనిక ర‌వాణా ను మెరుగుప‌ర‌చ‌డం కోసం కేంద్ర ర‌హ‌దారి ర‌వాణా & హైవేల మంత్రిత్వ శాఖ‌కు మ‌రియు 1999 నాటి గ్రేటర్ లండ‌న్ అథారిటీ యాక్ట్ (యుకె) లో భాగంగా ఏర్పాటైన చ‌ట్ట‌బ‌ద్ధ సంస్థ ‘ట్రాన్స్‌పోర్ట్ ఫ‌ర్ లండ‌న్‌’ కు మ‌ధ్య అవ‌గాహ‌నపూర్వ‌క ఒప్పందం (ఎమ్ఒయు)పై సంత‌కాల‌కు, ఈ ఎమ్ఒయు అమ‌లుకు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌న స‌మావేశ‌మైన కేంద్ర మంత్రివ‌ర్గం ఆమోదం తెలిపింది. ఈ ఎంఒయు దేశంలో మొత్తంమీద సార్వజనిక ర‌వాణా వ్య‌వ‌స్థతో పాటు ప్ర‌యాణికుల సంబంధిత సేవ‌ల‌ను మెరుగుప‌ర‌చ‌డంలో తోడ్పాటును అందించ‌డ‌మే కాకుండా భార‌త‌దేశంలో అధిక సామ‌ర్ధ్యం క‌లిగిన బ‌స్సుల వినియోగాన్ని కూడా ప్రోత్స‌హించగలదు. యునైటెడ్ కింగ్ డ‌మ్ కు మ‌రియు ఇండియా కు మ‌ధ్య ద్వైపాక్షిక సంబంధాల‌ను ప‌టిష్ట‌ప‌ర‌చి, ప్రోత్స‌హించ‌డంలో కూడా ఇది ప్రముఖ పాత్రను పోషించగలుగుతుంది. అంద‌రి కోసం ఉద్దేశించినటువంటి ఒక సమగ్రమైన సార్వజనిక ర‌వాణా వ్య‌వ‌స్థ‌ ను బ‌లోపేతం చేయ‌డంలో ఈ ఎంఒయు తోడ్పడుతుంది. స‌మాజంలో నిరుపేద వ‌ర్గాల ప్ర‌జ‌ల‌కు ఒక గుణాత్మ‌క‌ సార్వజనిక ర‌వాణా వ్య‌వ‌స్థ‌ను అందుబాటులోకి తీసుకురావ‌డానికి ఈ ఎంఒయు దోహదం చేయగలదు.
సౌదీ  అరేబియా  ప్ర‌జ‌ల‌కు  ప్ర‌ధాన మంత్రి న‌రేంద్ర మోదీ జాతీయ దినోత్స‌వ శుభాకాంక్ష‌లు

సౌదీ జాతీయ దినోత్స‌వం సంద‌ర్భంగా ఆ దేశ ప్ర‌జ‌ల‌కు ప్ర‌ధాన మంత్రి శ్రీ న‌రేంద్ర మోదీ శుభాకాంక్ష‌లు తెలిపారు. ” సౌదీ జాతీయ దినోత్స‌వం సంద‌ర్భంగా సౌదీ అరేబియా ప్ర‌జ‌లంద‌రికీ హృద‌య పూర్వ‌క శుభాకాంక్ష‌లు ” అని ప్ర‌ధాన మంత్రి త‌న సందేశంలో పేర్కొన్నారు.
పునర్ వినియోగ ఇంధనంపై ప్రధాని రౌండ్ టేబుల్ సమావేశం

ప్రధాని నరేంద్ర మోదీ తన అమెరికా పర్యటనలో భాగంగా శాన్జోస్ లో ఇంధన రంగానికి చెందిన సిఇఓ లు, నిపుణులతో రౌండ్ టేబుల్ సమావేశంలో పాల్గొన్నారు. అమెరికా ఇంధన శాఖ కార్యదర్శి డాక్టర్ ఎర్నెస్ట్ మోనిజ్, ఇంధన శాఖ మాజీ కార్యదర్శి ప్రొఫెసర్ స్టీవెన్ చూ ఈ రౌండ్ టేబుల్ సమావేశంలో పాల్గొన్నారు. సన్ ఎడిషన్ సిఇఒ అహ్మద్ చాటిలా, సాఫ్ట్ బ్యాంక్ ప్రెసిడెంట్, సిఒఒ నికేష్ అరోరా, బ్లూమ్ ఎనర్జీ సిఇఒ కెఆర్ శ్రీధర్, సోలాజైమ్ సిఇఒ జోనాథన్ ఉల్ఫ్ సన్, వెంచర్ కాపిటలిస్ట్ జాన్ డియోర్, డిబిఎల్ పార్టనర్స్ ప్రతినిధి ఇరా ఎరెన్ప్రీస్, ఇంధన రంగానికి చెందిన ఉన్నత స్థాయి సిఇఒలు, ఇన్వెస్టర్లు ఈ సమావేశంలో పాల్గొన్నారు. శాన్ఫోర్డ్ విశ్వవిద్యాలయానికి చెందిన ప్రొఫెసర్లు అరుణ్ మజుందార్, రోగర్ నాల్, డాక్టర్ అంజనీ కొచ్చార్, ప్రొఫెసర్ శాలీ బెన్సన్ కూడా ఈ సమావేశంలో పాల్గొన్నారు. సమావేశంలో అందరూ భారత్ స్వచ్ఛ ఇంధనాల రాజధానిగా మారుతుందని సమావేశంలో అందరూ ఏకాభిప్రాయం ప్రకటించారు. విద్యుత్ నిల్వ చౌకగా మారడంతో స్వచ్ఛ, పునర్ వినియోగ ఇంధనం త్వరలోనే చౌకైన ఇంధనంగా మారుతుందని వారు అభిప్రాయపడ్డారు. స్వచ్ఛ ఇంధనాలకు తీసుకుంటున్న చొరవలో భారత్కు చెందిన రాష్ర్టాలు, నగరాలను భాగస్వాములను చేయాలని వారు సూచించారు. భారత్ నిర్దేశించుకున్న 175 గిగావాట్ల పునర్ వినియోగ ఇంధన సామర్థ్యాన్ని తట్టుకోగల సామర్థ్యం ప్రస్తుత గ్రిడ్కు లేదని, అందువల్ల గ్రిడ్ విస్తరణ దిశగా కూడా అనుబంధ చర్యలు తీసుకోవాలని కూడా వారు సూచించారు. ఇందుకు ప్రైవేటు పెట్టుబడులు చాలా అవసరమని పేర్కొంటూ ప్రైవేటు పెట్టుబడులతోనే ఇజ్రాయిల్ నీటి కొరతను అధిగమించిందని వారు పేర్కొన్నారు. భారత్ ప్రధానంగా టెక్నాలజీ ఇంటిగ్రేషన్, ఫైనాన్స్, నియంత్రణ వ్యవస్థలు, సరైన ప్రతిభను ప్రోత్సహించడం వంటి అంశాలపై దృష్టి పెట్టాలని నిపుణులు సలహా ఇచ్చారు. అలాగే దేశంలోని విద్యుత్ పంపిణీ కంపెనీల (డిస్కమ్ లు) ఆర్థిక స్థితి పట్ల కూడా వారు ఆందోళన ప్రకటించారు. తమ తమ కంపెనీల వద్ద అందుబాటులో ఉన్న సరికొత్త సాంకేతిక పరిజ్ఞానాలను, నవ్యతలను సిఇఒలు ప్రధానికి వివరించారు. స్వచ్ఛ ఇంధనాలకు పవన విద్యుత్, సౌర విద్యుత్, బయోమాస్ కూడా చక్కని సాధనాలని వారు వివరించారు. సమావేశంలో పాల్గొన్న వారందరూ తమ తమ అభిప్రాయాలు తెలియచేసినందుకు ప్రధాని కృతజ్ఞతలు తెలిపారు. 175 గిగావాట్ల స్వచ్ఛ ఇంధన లక్ష్యాన్ని సాధించాలన్న కట్టుబాటు భారత్కు ఉన్నదని ఆయన తెలిపారు. ఈ రంగంలో కూడా రైల్వే తరహాలోనే భారీ పెట్టుబడులకు అవకాశం ఉన్నదని ఆయన తెలిపారు. రైల్వేలో నూరు శాతం ఎఫ్డిఐలను తాము అనుమతిస్తున్న విషయం ఆయన గుర్తు చేశారు. నియంత్రణల వ్యవస్థ, డిస్కమ్ ల ఆర్థిక స్వస్థత మెరుగుపరచడం వంటి అంశాలపై కూడా తాము దృష్టి పెట్టామని ఆయన చెప్పారు. పునర్ వినియోగ ఇంధన వనరుల విభాగంలో తీసుకున్న చొరవలను ఆయన సిఇఒలకు నివేదించారు. దేశంలో కోచి విమానాశ్రయం తొలి సోలార్ విద్యుత్తో నడిచే విమానాశ్రయంగా మారిందని, గుజరాత్లోని ఒక కాలువ వెంబడి సోలార్ ప్యానెల్స్ ఏర్పాటు చేశామని ప్రధాని తెలియచేశారు. వచ్చే నెలలో జార్ఖండ్లోని ఒక జిల్లా కోర్టు పూర్తి సోలార్ పవర్తో పని చేసేదిగా మారుతున్నట్టు ఆయన చెప్పారు. కోల్ గాసిఫికేషన్ కూడా ఒక కీలకమైన పరిశోధనాంశమని ఆయన సూచించారు. వచ్చే దశాబ్ది పునర్ వినియోగ ఇంధన విప్లవానికి ప్రతీకగా నిలుస్తుందన్న నమ్మకం ఆయన ప్రకటించారు.
వీర్ సావర్ కర్ జయంతి సందర్భం లో ఆయన కు నమస్సులు  అర్పించిన ప్ర‌ధాన మంత్రి

వీర్ సావర్ కర్ జయంతి సందర్భం లో ప్ర‌ధాన మంత్రి శ్రీ న‌రేంద్ర మోదీ ఆయన కు నమస్సు లు అర్పించారు. ‘‘స్వాతంత్ర్య పోరాటం లో పాలుపంచుకొన్న మహా సేనాని, గొప్ప దేశభక్తుడు వీర్ సావర్ కర్ కు ఆయన జయంతి నాడు కోటి-కోటి నమస్కారాలు’’ అని ప్ర‌ధాన మంత్రి ఒక ట్వీట్ లో పేర్కొన్నారు.
ఉత్పాదక వస్తువుల రంగంపై భార‌త్‌, జ‌ర్మ‌నీల మధ్య అవగాహనపూర్వ‌క‌ ఒప్పందం.

ఉత్పాదక వస్తువుల రంగంలో ‘భార‌త్‌లో త‌యారీ’ (మేకిన్ ఇండియా) ని అమ‌లు చేసేందుకు గాను భార‌త్‌, జ‌ర్మ‌నీల మ‌ధ్య కుదిరిన అవగాహన ఒప్పందానికి (ఎంఓయూ) ప్ర‌ధాన‌ మంత్రి శ్రీ‌ న‌రేంద్ర మోదీ సార‌థ్యంలోని కేంద్ర మంత్రివర్గం ఆమోదం తెలిపింది. మేకిన్ ఇండియా కార్య‌క్ర‌మ అమ‌లుకు ఉద్దేశించి భార‌త భారీ ప‌రిశ్ర‌మ‌ల మంత్రిత్వ శాఖ‌, జ‌ర్మ‌నీలోని ప్ర‌ముఖ సంస్థ ఫ్రాన్‌హోఫ‌ర్ గెసెల్లెషాఫ్ట్ (ఫ్రాన్‌హోఫ‌ర్‌)తో ఇప్ప‌టికే ఒప్పందం కుదుర్చుకుంది. యూర‌ప్‌లో అప్ల‌యిడ్ ఇండ‌స్ట్రీస్ ప‌రిశోధ‌న‌కు సంబంధించిన 65 సంస్థ‌లతో కూడిన సంస్థే ఈ ఫ్రాన్‌హోఫ‌ర్‌. ప‌న్నెండో పంచ‌వ‌ర్ష ప్ర‌ణాళికలో భాగంగా భార‌త్‌లోని వివిధ ప్ర‌భుత్వ‌రంగ సంస్థ‌లు, ఉత్పాదక వస్తువుల రంగాల సాంకేతిక‌త‌ల్లో లోటుపాట్ల‌ను మెరుగుప‌ర్చ‌టంలో ఫ్రాన్‌హోఫ‌ర్ అనుభ‌వం, నైపుణ్యాల‌ను వినియోగించుకోవ‌టం ఈ ఒప్పందం ప్ర‌ధాన ఉద్దేశం. త‌యారీ రంగంలో ఎంపిక చేసిన ప్రాజెక్టుల్లో సాంకేతిక వ‌న‌రుల భాగ‌స్వామిగా ఫ్రాన్‌హోఫ‌ర్ ఉప‌యోగ‌ప‌డుతుంది. భార‌త ప్ర‌భుత్వంలోని వివిధ సంస్థ‌ల‌తో ఇది క‌ల‌సి ప‌నిచేస్తుంది. అంతేగాకుండా అప్ల‌యిడ్ ఇండస్ట్రీస్ ప‌రిశోధ‌నాభివృద్ధిలో ప‌రిశ్ర‌మ‌లు, విశ్వవిద్యాల‌యాల ప‌రిశోధ‌న‌లకు మ‌రింత స‌హ‌కారం, నైపుణ్యాల ఆదాన‌ ప్ర‌దానం జ‌రుగుతాయి. భార‌త ఉత్పాదక వస్తువుల రంగానికి కావాల్సిన ఆధునిక పారిశ్రామిక సాంకేతిక‌త‌ల‌ను అందించే సామ‌ర్థ్యం ఫ్రాన్‌హోఫ‌ర్‌కుంది.
ప్రయాణికుల విమానం ఎమ్ యు5735 కూలిపోయిన ఘటన పట్ల దుఃఖాన్ని వ్యక్తంచేసిన ప్రధాన మంత్రి

చైనా లోని గువాంగ్ శీ లో 132 మంది ని తీసుకుపోతున్న ప్రయాణికుల విమానం ఎమ్ యు5735 విమానం కూలిపోయిన ఘటన పట్ల ప్రధాన మంత్రి శ్రీ నరేంద్ర మోదీ తీవ్ర దుఃఖాన్ని వ్యక్తం చేశారు. ప్రధాన మంత్రి ఒక ట్వీట్ లో – ‘‘చైనా లోని గువాంగ్ శీ లో 132 మంది తో ప్రయాణికుల విమానం ఎమ్ యు5735 కూలిపోయింది అని తెలిసి చేష్టలుడిగిపోయాను మరి నాకు ప్రగాఢ దు:ఖం కలిగింది. ఈ దుర్ఘటన వల్ల ప్రభావితులు అయిన వారికి మరియు వారి కుటుంబ సభ్యుల కు ఇవే మన సంతాపాలు, ప్రార్థనలూను.’’ అని పేర్కొన్నారు.
నేష‌న‌ల్ ఇన్‌స్టిట్యూట్ ఆఫ్ డిజైన్‌ (ఎన్‌ఐడి) చ‌ట్టం, 2014 లో స‌వ‌ర‌ణ‌ కు ఆమోదం తెలిపిన మంత్రివర్గం

ఆంధ్ర‌ ప్ర‌దేశ్‌ లోని నేష‌న‌ల్ ఇన్‌స్టిట్యూట్ ఆప్ డిజైన్, అమ‌రావ‌తి/విజ‌య‌వాడ‌; మ‌ధ్య‌ ప్ర‌దేశ్‌ లోని నేష‌న‌ల్ ఇన్‌స్టిట్యూట్ ఆఫ్ డిజైన్‌, భోపాల్‌; అసమ్ లోని నేష‌న‌ల్ ఇన్‌స్టిట్యూట్ ఆఫ్ డిజైన్, జోర్ హాట్‌; ఇంకా హ‌రియాణా లోని నేష‌న‌ల్ ఇన్‌స్టిట్యూట్ ఆఫ్ డిజైన్, కురుక్షేత్ర‌ ల‌ను నేష‌న‌ల్ ఇన్‌స్టిట్యూట్ ఆఫ్ డిజైన్‌ (ఎన్‌ఐడి) చ‌ట్టం, 2014 పరిధి లోకి చేర్చేందుకు, అలాగే వీటిని అహమదాబాద్‌ లోని నేష‌న‌ల్ ఇన్‌స్టిట్యూట్ ఆఫ్ డిజైన్ కు సమానంగా జాతీయ ప్రాధాన్య‌ం కలిగినటువంటి సంస్థ‌ లుగా ప్ర‌క‌టించడానికి ఎన్‌ఐడి చ‌ట్టం, 2014 లో స‌వ‌ర‌ణ‌ ను ప్ర‌తిపాదించే బిల్లు ను పార్ల‌మెంట్ లో ప్ర‌వేశ‌పెట్టేందుకు ప్ర‌ధాన‌ మంత్రి శ్రీ న‌రేంద్ర మోదీ అధ్య‌క్ష‌త‌ న స‌మావేశ‌మైన కేంద్ర మంత్రివర్గం ఆమోదం తెలిపింది. అవసరమయ్యే కొన్ని చిన్న చిన్న స‌వ‌ర‌ణ‌ల‌నూ ఈ బిల్లు లో ప్రతిపాదించడమైంది; ఉదాహ‌ర‌ణ‌కు ఎన్ఐడి విజ‌య‌వాడ‌ పేరు ను ఎన్‌ఐడి అమ‌రావ‌తి గా మార్చే ప్రతిపాదన తో పాటు ప్రిన్సిప‌ల్ డిజైన‌ర్‌ నామావళి ని ప్రొఫెస‌ర్ కు స‌మానమైందిగా పేర్కొన్న ప్ర‌తిపాద‌న‌ కూడా ఈ సవరణలలో భాగంగా ఉంది. జాతీయ ప్రాముఖ్యం కలిగిన కొత్త ఎన్‌ఐడి ల‌ను దేశం లోని వివిధ భౌగోళిక ప్రాంతాల‌లో ఏర్పాటు చేయ‌డం అత్యంత నైపుణ్యం క‌లిగిన మాన‌వ వ‌న‌రుల‌ను డిజైన్ రంగానికి అందుబాటు లోకి తీసుకు రావ‌డానికి సహాయకారి కాగలదు. ఇది హ‌స్త‌క‌ళ‌లు, చేనేతలు, గ్రామీణ సాంకేతిక విజ్ఞానం, చిన్న, మ‌ధ్య‌త‌ర‌హా, భారీ వాణిజ్య సంస్థ‌ లకు, వివిధ వ‌ర్గాల‌కు నిలకడతనంతో కూడిన డిజైన్ సంబంధ సేవ‌లను అందించ‌డం ద్వారా ప్ర‌త్య‌క్ష‌, ప‌రోక్ష ఉద్యోగ అవ‌కాశాల‌ను సృష్టించగలదు. ఫలితంగా సామ‌ర్ధ్యాల పెంపున‌కు సైతం దోహ‌ద‌ప‌డుతుంది. ఇది వ్య‌వ‌స్థ‌ నిర్మాణానికి తగ్గ వ్యాప్తి కార్యక్రమాలకూ ఉప‌యోగపడనుంది.
క్రీడారంగ ప్రముఖులతో ప్రధానమంత్రి చర్చాగోష్ఠి

ప్రధానమంత్రి శ్రీ నరేంద్ర మోదీ ఇవాళ దృశ్య-శ్రవణ మాధ్యమంద్వారా ‌క్రీడారంగ దిగ్గజాలతో చర్చాగోష్ఠి నిర్వహించారు. కోవిడ్‌-19 నేడు మొత్తం మానవాళికే శత్రువుగా తయారైందని ఆయన ఈ సందర్భంగా అన్నారు. రెండో ప్రపంచ యుద్ధం తర్వాత తొలిసారి ప్రపంచ క్రీడా సంబరం ‘ఒలింపిక్స్‌’ వాయిదా పడటమే పరిస్థితి తీవ్రతకు నిదర్శనమని గుర్తుచేశారు. ఈ ప్రపంచ మహమ్మారి సవాలును ఎదుర్కొనే క్రమంలో ‘వింబుల్డన్‌ వంటి అంతర్జాతీయ క్రీడా పోటీలుసహా ఇండియన్‌ ప్రీమియర్‌ లీగ్‌ (IPL) క్రికెట్‌ టోర్నమెంట్‌ వంటి ఇతర దేశీయ క్రీడ సంబరాలను కూడా వాయిదా వేయాల్సి వచ్చిందని వివరించారు. క్రీడా క్షేత్రంలో అద్భుత నైపుణ్య ప్రదర్శనతో దేశానికి కీర్తిప్రతిష్టలు ఆర్జించిపెట్టారంటూ క్రీడా దిగ్గజాలను ప్రధానమంత్రి ప్రశంసించారు. ప్రస్తుత సంక్షోభ సమయాన ప్రజల్లో ఆత్మస్థైర్యాన్ని ఉత్తేజితం చేయడంతోపాటు ‘సామాజిక దూరం’ సందేశ వ్యాప్తిలో మరింత కీలక పాత్ర పోషించాల్సి ఉందని వారికి సూచించారు. అంతేకాకుండా జాతీయ దిగ్బంధంపై ప్రభుత్వం ఎప్పటికప్పుడు జారీచేసే సూచనలను తప్పక అనుసరించేలా ప్రజలను ప్రోత్సహించాలని కోరారు. క్రీడా శిక్షణలో దిగ్గజాలు అలవరచుకున్న ‘సవాళ్లను ఎదుర్కొనే సామర్థ్యం, స్వీయ క్రమశిక్షణ, సానుకూల దృక్పథం, ఆత్మవిశ్వాసం’ వంటి లక్షణాలే నేడు వైరస్ వ్యాప్తి నిరోధక పోరాటంలో పదునైన ఆయుధాలని, ప్రజలను అదేబాటలో నడపాలని ఆయన నొక్కి చెప్పారు. ఈ దిశగా ప్రజలకిచ్చే సందేశంలో పంచమంత్రాలను జోడించాలని ప్రధానమంత్రి వారికి సూచించారు. ప్రపంచ మహమ్మారిపై పోరాటంలో “సంకల్పం”, సామాజిక దూరం పాటింపులో “సంయమనం”, ఆశావాదపూర్వక “సానుకూలత”, వైద్య, పోలీసు సిబ్బందిసహా ముందువరుసన నిలిచి మహమ్మారిపై పోరాడుతున్న వీరులపై “గౌరవం”, జాతీయ-వ్యక్తిగత స్థాయులలో ‘పీఎం కేర్స్‌’ నిధికి విరాళాలద్వారా “సహకారం” అందించేలా ప్రజానీకాన్ని ఉత్తేజపరచాలని క్రీడా ప్రముఖులను కోరారు. అలాగే శారీరక, మానసిక దృఢత్వాలకుగల ప్రాముఖ్యాన్ని ప్రజలకు తెలియజేయాలని, ఆయుష్‌ మంత్రిత్వశాఖ జారీచేసిన మార్గదర్శకాలకు ప్రాచుర్యం కల్పించాలని సూచించారు. దేశం పెనుసవాలును ఎదుర్కొంటున్న వేళ ప్రధానమంత్రి నాయకత్వ పటిమను క్రీడా ప్రముఖులు ప్రశంసించారు. ఈ పోరాట సమయంలో ముందు వరుసన నిలిచి నిస్వార్థ సేవలందిస్తున్న ఆరోగ్య కార్యకర్తలు, పోలీసు సిబ్బంది తదితరులకు వాస్తవంగా దక్కాల్సిన గౌరవం లభించేలా చర్యలు తీసుకుంటున్నందుకుగాను కృతజ్ఞతలు తెలిపారు. క్రమశిక్షణ, మానసిక దృఢత్వం, శరీర దారుఢ్య కసరత్తుల ప్రాధాన్యం గురించి మాట్లాడుతూ, ఇవన్నీ మన రోగనిరోధకతను ఇనుమడింపజేస్తాయని స్పష్టం చేశారు. ప్రపంచ మహమ్మారిపై యుద్ధంలో భారత్‌ ఘన విజయం సాధించడం అత్యవసరమని ప్రధానమంత్రి స్పష్టం చేశారు. ఆ మేరకు క్రీడాకారులు ఈ పోరాటంలో చురుకైన భాగస్వాములు కాగలరన్న విశ్వాసం వెలిబుచ్చారు. దేశంలోని 40 మందికిపైగా వివిధ రంగాల క్రీడా దిగ్గజాలు ఈ దృశ్య-శ్రవణ మాధ్యమ సమావేశంలో పాల్గొన్నారు. ‘భారతరత్న’ శ్రీ సచిన్‌ టెండూల్కర్‌, బీసీసీ అధ్యక్షుడు శ్రీ సౌరవ్‌ గంగూలీ, జాతీయ మహిళా హాకీ జట్టు కెప్టెన్‌ కుమారి రాణి రాంపాల్‌, అగ్రశ్రేణి షట్లర్‌ పి.వి.సింధు, కబడ్డీ క్రీడాకారుడైన హిమాచల్‌ పోలీసు శాఖ డీఎస్పీ శ్రీ అజయ్‌ ఠాకూర్‌, పరుగు క్రీడాకారిణి కుమారి హిమాదాస్‌, దివ్యాంగ హైజంప్‌ క్రీడాకారుడు శ్రీ శరద్‌కుమార్‌, ప్రముఖ టెన్నిస్‌ క్రీడాకారిణి కుమారి అంకిత రాణా, మెరుపువీరుడైన క్రికెటర్‌ శ్రీ యువరాజ్‌ సింగ్‌, జాతీయ పురుషుల క్రికెట్‌ జట్టు కెప్టెన్‌ శ్రీ విరాట్ కోహ్లీతోపాటు కేంద్ర యువజన వ్యవహారాలు-క్రీడల శాఖ మంత్రి, సీనియర్‌ అధికారులు కూడా ఇందులో పాలుపంచుకున్నారు.
1వ బ్రిక్స్ స‌మిట్ సంద‌ర్భం గా పీప‌ల్స్ రిపబ్లిక్ ఆఫ్ చైనా అధ్యక్షుడు శ్రీ శీ జిన్ పింగ్ తో స‌మావేశ‌మైన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ పీప‌ల్స్ రిపబ్లిక్ ఆఫ్ చైనా అధ్యక్షుడు శ్రీ శీ జిన్ పింగ్ తో 2019వ సంవ‌త్స‌రం న‌వంబ‌ర్ 13వ తేదీ న 11వ బ్రెసీలియా లో బ్రిక్స్ స‌మిట్ సంద‌ర్భం లో స‌మావేశ‌మ‌య్యారు. అధ్య‌క్షుడు శ్రీ శీ జిన్ పింగ్ చెన్నై లో లాంఛనాల కు అతీతం గా జరిగినటువంటి రెండో శిఖర సమ్మేళనం సంద‌ర్భం గా త‌నకు ఆతిథేయి గా వ్యవహరించినందుకు ప్ర‌ధాన మంత్రి కి త‌న అభినంద‌న‌ల ను వ్య‌క్తం చేశారు. భార‌త‌దేశపు ప్ర‌జ‌లు మ‌రియు భారతదేశ ప్ర‌ధాన మంత్రి శ్రీ మోదీ త‌న‌ కు అందజేసిన స్వాగ‌తాన్ని తాను మ‌రువ‌బోన‌ని ఆయ‌న అన్నారు. 2020వ సంవ‌త్స‌రం లో చైనా లో జ‌రిగే ఇదే తరహా మూడో శిఖర సమ్మేళనాని కి రావలసిందంటూ ప్ర‌ధాన మంత్రి ని ఆయ‌న ఆహ్వానించారు. ఈ శిఖ‌ర స‌మ్మేళ‌నాని కి వేదిక ను మరియు తేదీ ని దౌత్య వర్గాల ద్వారా ఖ‌రారు చేయ‌నున్నారు. పెట్టుబ‌డి కి మ‌రియు వ్యాపారాని కి సంబంధించిన సంభాష‌ణ‌ల ను కొన‌సాగించ‌డం ఎంతైనా ముఖ్యం అని వారు ఇరువురూ అంగీక‌రించారు. శంఘాయి లో ఇటీవ‌ల ముగిసిన చైనా ఇంపోర్ట్ ఎండ్ ఎక్స్ పోర్ట్ ఎక్స్ పో లో భార‌త‌దేశం గ‌ణ‌నీయ స్థాయి లో పాలు పంచుకొన్నందుకు ప్ర‌ధాన మంత్రి కి అధ్య‌క్షుడు శ్రీ శీ జిన్ పింగ్ ధ‌న్య‌వాదాలు తెలిపారు. నూత‌నం గా ఏర్పాటైన హై లెవ‌ల్ మెకానిజ‌మ్ ఆన్ ట్రేడ్ ఎండ్ ఎకాన‌మీ సాధ్య‌మైనంత త్వ‌ర‌గా స‌మావేశ‌మ‌వ్వాల‌ని ఉభయ నేత‌ లు అభిప్రాయ‌ప‌డ్డారు. ఇరు దేశాల మ‌ధ్య దౌత్య సంబంధాలు ఏర్పడిన మీదట తత్సంబంధిత 70వ వార్షికోత్స‌వాన్ని వ‌చ్చే సంవ‌త్స‌రం లో నిర్వహించేటందుకు చేప‌డుతున్న స‌న్నాహ‌క చ‌ర్య‌ల ను నేత‌ లు స‌మీక్షించారు. ఇది ప్ర‌జ‌ల కు ప్ర‌జ‌ల కు మ‌ధ్య సంబంధాల ను పెంపొందింప చేయగలద‌ని వారు అంగీక‌రించారు. స‌రిహ‌ద్దు ప్ర‌శ్న కు సంబంధించిన వ్య‌వ‌హారాల పై ప్ర‌త్యేక ప్ర‌తినిధులు మ‌రొక మారు స‌మావేశమవుతార‌ని నేత‌ లు తెలియజేసుకొన్నారు. స‌రిహ‌ద్దు ప్రాంతాల లో శాంతి ని మ‌రియు భ‌ద్ర‌త ను ప‌రిర‌క్షించ‌డం ముఖ్యం అని వారు పున‌రుద్ఘాటించారు. ఆర్‌సిఇపి, డ‌బ్ల్యుటిఒ, ఇంకా బిఆర్ఐసిఎస్ స‌హా బ‌హుళపక్ష సంబంధి అంశాల పై సైతం నేత‌ లు తమ అభిప్రాయాల ను వెల్ల‌డి చేసుకొన్నారు.
ఒబిసిలకు, ఆర్థికం గా బలహీనమైన వర్గాల వారికి వైద్య కోర్సుల లో రిజర్వేషన్ నుకల్పించడానికి ప్రభుత్వం నిర్ణయించడాన్ని ప్రశంసించిన ప్ర‌ధాన మంత్రి

అండర్ గ్రాడ్యుయేట్ మెడికల్/ డెంటల్ కోర్సులు, పోస్ట్ గ్రాడ్యుయేట్ మెడికల్/ డెంటల్ కోర్సుల కు ఉద్దేశించిన అఖిల భారత కోటా పథకం లో ఒబిసి లకు 27 శాతం రిజర్వేషను ను, ఆర్థికం గా బలహీనమైనటువంటి వర్గాల వారికి 10 శాతం రిజర్వేషను ను వర్తమాన విద్య సంవత్సరం నుంచి కల్పించాలని ప్రభుత్వం మహత్తర నిర్ణయాన్ని తీసుకోవడాన్ని ప్ర‌ధాన మంత్రి శ్రీ న‌రేంద్ర మోదీ పొగడారు. ‘‘అండర్ గ్రాడ్యుయేట్ మెడికల్/ డెంటల్ కోర్సులు, పోస్ట్ గ్రాడ్యుయేట్ మెడికల్/ డెంటల్ కోర్సుల కు ఉద్దేశించిన అఖిల భారత కోటా పథకం లో ఒబిసి లకు 27 శాతం రిజర్వేషను ను, ఆర్థికం గా బలహీనమైనటువంటి వర్గాల వారికి 10 శాతం రిజర్వేషను ను వర్తమాన విద్య సంవత్సరం నుంచి కల్పించాలని మా ప్రభుత్వం మహత్తర నిర్ణయాన్ని తీసుకొంది. ఇది మన యువతీయువకులు ప్రతి సంవత్సరం లోనూ చక్కని అవకాశాల ను పొందడం లో వారికి ఎనలేని సహాయాన్ని అందించడం తో పాటు మన దేశం లో సామాజిక న్యాయానికి సంబంధించి ఒక సరికొత్త విశిష్ట నమూనా ను కూడా ఆవిష్కరించనుంది ’’ అని ప్రధాన మంత్రి పలు ట్వీట్ లలో పేర్కొన్నారు.
భూవిజ్ఞాన శాస్త్రం, ఇంకా ఖ‌నిజ వ‌న‌రుల రంగం లో భార‌త‌దేశాని కి మ‌రియు బొలీవియా కు మ‌ధ్య స‌హకారాని కి ఉద్దేశించిన ఎంఒయు కు ఆమోదం తెలిపిన మంత్రివ‌ర్గం

భూవిజ్ఞాన శాస్త్రం మ‌రియు ఖ‌నిజ వ‌న‌రుల రంగం లో స‌హ‌కారం అంశం పై భార‌త‌దేశాని కి మ‌రియు బొలీవియా కు మ‌ధ్య ఒక అవ‌గాహ‌నపూర్వ‌క ఒప్పందం (ఎంఒయు)కు ప్ర‌ధాన మంత్రి శ్రీ న‌రేంద్ర మోదీ అధ్య‌క్ష‌త‌ న జ‌రిగిన కేంద్ర మంత్రివ‌ర్గ స‌మావేశం ఎక్స్- పోస్ట్ ఫ్యాక్టో ఆమోదం తెలిపింది. ఈ ఎంఒయు పై బొలీవియా లో 2019వ సంవ‌త్స‌రం మార్చి నెల లో సంత‌కాల‌య్యాయి. ప్ర‌భావం: ఈ ఎంఒయు ఖ‌నిజ వ‌న‌రుల రంగం లో స‌హ‌కారాని కి గాను భార‌త‌దేశాని కి మ‌రియు బొలీవియా కు మ‌ధ్య ఒక సంస్థాగ‌త యంత్రాంగం స్థాప‌న కు మార్గాన్ని సుగ‌మం చేయ‌నుంది. వ‌న‌రులు, చ‌ట్టాలు, మ‌రియు విధానం తాలూకు స‌మాచారాన్ని ఒక ప‌క్షం మ‌రొక ప‌క్షాని కి వెల్ల‌డి చేసుకోవ‌డం, అభివృద్ధి వ్యూహాల పై త‌మ త‌మ ఆలోచ‌న‌ల‌ ను పంచుకొనేందుకు చ‌ర్చాస‌భ‌ల ను నిర్వ‌హించ‌డం, ఇరు దేశాల మ‌ధ్య సాంకేతిక ప‌రిజ్ఞానం బ‌ద‌లాయింపు ను ప్రోత్స‌హించ‌డం, విలువ జోడింపు ను పెంపొందించ‌డం వంటి వాటి కి ఈ ఎంఒయు బాట‌లు వేయనుంది. త‌ద్వారా అవ‌స‌ర‌మైన ప‌త్రాల రూప‌క‌ల్ప‌న‌ మ‌రియు ఆయా ప‌త్రాల ను ప‌ర‌స్ప‌రం అంద‌జేసుకొనేటటువంటి కార్యక్రమాలకు ఆస్కారం ఏర్పడగలదు.
పవిత్ర మాసం రంజాన్ ఆరంభం అయిన సందర్భం లో ప్రజల కు శుభాకాంక్షలు తెలిపిన ప్ర‌ధాన మంత్రి

పవిత్ర మాసం రంజాన్ ఆరంభం అయిన సందర్భం లో ప్రజల కు ప్ర‌ధాన మంత్రి శ్రీ న‌రేంద్ర మోదీ శుభాకాంక్షలు తెలిపారు. ‘‘రంజాన్ ముబారక్. ప్రతి ఒక్కరి సురక్ష కోసం, శ్రేయస్సు కోసం మరియు సమృద్ధి కోసం నేను ప్రార్థిస్తున్నాను. ఈ పవిత్ర మాసం అపారమైనటువంటి దయ ను, సామరస్యాన్ని ఇంకా సంవేదన ను అనుగ్రహించు గాక. కోవిడ్-19 తో ప్రస్తుతం సాగుతున్న సమరం లో మనం అంతిమ విజయాన్ని సాధించి, మరి అలాగే ఒక ఆరోగ్యప్రదమైన భూగ్రహాన్ని ఆవిష్కరించుకొందుము గాక’’ అని ఒక సందేశం లో ప్రధాన మంత్రి ఆకాంక్షించారు.
జపాన్ పూర్వ ప్రధాని శ్రీ యాసుహిరో నాకాసోన్ కన్నుమూత పట్ల సంతాపం తెలిపిన ప్రధాన మంత్రి

జపాన్ పూర్వ ప్రధాని మరియు ప్రముఖ రాజ‌నీతిజ్ఞుడైన శ్రీ యాసుహిరో నాకాసోన్ కన్నుమూత పట్ల ప్రధాన మంత్రి శ్రీ నరేంద్ర మోదీ సంతాపాన్ని వ్యక్తం చేశారు. “జపాన్ పూర్వ ప్రధాని మరియు ప్రముఖ రాజ‌నీతిజ్ఞుడు శ్రీ యాసుహిరో నాకసోన్ మృతి కి ఇదే సంతాపం. వారు భారతదేశాని కి జరిపిన పథ ఛేదక యాత్ర ను మేము ఎల్లప్పటికీ జ్ఞాపకం పెట్టుకొంటాము. అది జపాన్ ప్రధాని ఒకరు 23 సంవత్సరాల అంతరం అనంతరం సలిపినటువంటి ఒకటో యాత్ర. మన ద్వైపాక్షిక సంబంధాల బలోపేతాని కి శ్రీ యాసుహిరో నాకాసోన్ అందించిన తోడ్పాటు విలువైంది గా ఉంది. ఆయన ను సమకాలీన భారత-జపాన్ మైత్రి యొక్క స్థపతి గా స్మరించుకోవడం జరుగుతుంది’’ అని ఒక సందేశం లో ప్రధాన మంత్రి పేర్కొన్నారు.